เราจะพบเด็กออทิสติก 1 คน 
ในเด็กทุก ๆ 81 คน
จึงถือว่าเมืองไทยมีความชุกของโรคสูง
การส่งเสริมพัฒนาการเด็ก ตามหลักการ Developmental Individual Difference and Relationship (DIR)
เราทำงานวิจัยเกี่ยวกับการรักษาที่ใช้
แนวทาง DIR/ฟลอร์ไทม์ในคลินิก
DIR เป็นแนวทางใหม่ในการพัฒนาเด็กออทิสติก
เด็กพิเศษ และเด็กพัฒนาการล่าช้า
แนวทาง DIR นั้นแตกต่างแบบ
กลับด้านกันเลยจากแนวทางเดิม
เดิมเวลาเรารักษาเด็ก ๆ 
เราจะสอนให้เด็กทำตามที่เราบอก
และให้แรงจูงใจจากภายนอก เช่น ขนม
แต่เราพบว่า 
เด็กไม่สามารถนำสิ่งที่เราสอนในคลินิก
ไปปรับใช้กับชีวิตจริงได้
ตอนนี้เราเลยหันมาดูแรงจูงใจจากภายในของเด็ก
เป็นรูบแบบที่ออกแบบมาให้
ผู้ปกครองสามารถทำเองได้ที่บ้าน
และเป็นการส่งเสริมพัฒนาการ
ผ่านกระบวนการเล่น
เพราะเราเน้นการสร้างสัมพันธภาพ
ระหว่างพ่อแม่และเด็ก
และนั่นคือกุญแจสำคัญ
ที่นำไปสู่พัฒนาการของเด็ก
นอกจากนี้ เรายังมุ่งเน้นไปที่สมอง
ที่แตกต่างกันของเด็ก
เพราะเด็กพิเศษแต่ละคนนั้น
ต้องการการดูแลที่ไม่เหมือนกัน
พ่อแม่ต้องรู้ว่าลูกของเรามีความแตกต่างอย่างไร
และต้องรู้ว่าจะเล่น 
และทำกิจกรรมในชีวิตประจำวันกับเด็กอย่างไร
เพื่อช่วยให้เด็กมีพัฒนาการเพิ่มขึ้นไปทีละขั้น
ขั้นตอนแรกของงานวิจัยนี้ 
เราจะฝึกสอนคุณพ่อคุณแม่
ถึงภาพรวมขององค์ความรู้ DIR/ฟลอร์ไทม์
ซึ่งได้รับการประยุกต์ให้เข้ากับวัฒนธรรมไทย
จากนั้นพ่อแม่จะมาทำกิจกรรมกับลูก ๆ 
ที่คลินิกเดือนละครั้ง
เราจะทำการฝึกสอนพ่อแม่
และให้คำแนะนำในการส่งเสริมพัฒนาการลูกที่บ้าน
พ่อแม่จะทำกิจกรรมที่บ้านร่วมกับเด็ก
ประมาณ 14 ชั่วโมงต่อสัปดาห์
และกลับมาที่คลินิกทุกเดือน
นี่คือกระบวนการ
ในการกลับมาที่คลินิก เราจะดู
พัฒนาการของเด็ก ทางด้านอารมณ์
และพัฒนาการทางด้านอื่น ๆ เช่น
การใช้ภาษา หรือพัฒนาการด้านการเล่นต่าง ๆ
เราทำงานวิจัยนี้กับเด็กที่ได้รับการวินิจฉัย
ว่าเป็นออทิสติก ประมาณ 50 คน
ซึ่งมีความรุนแรงของภาวะออทิสติกที่แตกต่างกัน
เราพบว่า 1 ใน 4 ของเด็กที่ใช้แนวทาง 
DIR/ ฟลอร์ไทม์นั้น
สามารถกลับไปใช้ชีวิตในสังคมได้
เหมือนกับเด็กคนอื่น ๆ
และกลับเข้าเรียนในโรงเรียนเด็กทั่วไปได้
เด็กกลุ่มนี้ เป็นเด็กที่อยู่ในกลุ่มที่มี
พัฒนาการดีมาก ถึงระดับกลาง
สามารถเข้าโรงเรียนเด็กปกติ
และปรับตัวเข้ากับเพื่อนได้
ซึ่งเราประทับใจกับผลที่ได้เป็นอย่างมาก
เรื่องพื้นฐาน เป็นเรื่องที่สำคัญที่สุด
นั่นก็คือ สัมพันธภาพในครอบครัว
ที่เมื่อก่อนนี่ก็จะโวยวาย โวยวายมาก ๆ
แต่ตอนนี้มันเหมือนเค้ายิ้มแย้มขึ้น
ก็รู้สึกว่ามันได้ผลกับเด็ก ๆ ทั้งสองคนน่ะค่ะ
มีความสุข มีความสุขที่สุด
ต้องขอขอบคุณคุณหมอ
ขอขอบคุณที่มีสถาบันบำบัดเด็ก ๆ พวกนี้
จะฝากถึงคุณพ่อคุณแม่ที่มี
ความตั้งใจอยากจะลองศึกษา
หรือว่าลองเปลี่ยนแปลงการเล่นหรือการฝึก
มันก็เป็นอีกทางเลือกหนึ่ง
ที่สามารถช่วยให้เด็กดีขึ้นได้
และอีกอันหนึ่ง
ให้เข้ากับสโลแกนของที่นี่ก็คือ
"เด็กดีขึ้น ผู้ใหญ่ทำได้"
เราดีใจมากที่เราได้รับการทุนสนับสนุนจาก
สถาบันแห่งชาติเพื่อการพัฒนาเด็กและครอบครัว ม.มหิดล
เพื่อเผยแพร่ความรู้นี้สู่ชุมชน
โดยเริ่มจาก โรงพยาบาล 5 แห่งในประเทศไทย
ซึ่งที่เป็นโครงการใหญ่ของเรา
เราได้ทำสื่อการสอนในรูปแบบต่าง ๆ 
เพื่อทำให้การอบรมเข้าใจง่ายขึ้น
และปรับการฝึกสอน จากที่เราอบรมพ่อแม่
ที่เป็นชนชั้นกลางที่มาที่คลินิก
ให้เหมาะสมกับคุณพ่อคุณแม่
ที่อยู่ในชุมชนทั่วประเทศได้
นั่นคือที่สุดที่เราคาดหวังไว้
